***Apuesta por un amor*** je meksička telenovela produkcijske kuće Televisa originalno emitovana tokom 2004. i 2005. godine. Predstavlja rimejk kolumbijske telenovele *La potra Zaina* iz 1993. godine.

U Srbiji se prikazivala na Televiziji Pink tokom 2005. godine pod naslovom **Ljubav je kocka**, a u Hrvatskoj na programu Nova TV pod naslovom ***Ljubav na kocki***.

Sinopsis
--------

Hulija Montanjo je ponosna i snažna mlada žena. Lepotica je San Gasparija - neuglednog gradića koji je osnovao Hulijin otac don Hulio. Don Hulio je najbogatiji i najmoćniji zemljoposednik u gradu. Hulija je preuzela upravljanje nad porodičnim imanjem, s obzirom da je njen nemarni brat Alvaro lenji pijanac koji za sebe smatra da je iznad zakona. Najmlađa u porodici je Soledad, nevino mlado biće zanemareno od don Hulija, koje traži utočište u svojim fantazijama. Don Hulio i njegov prijatelj Ignasio oduvek žele da se njihova deca venčaju, kako bi spojili svoja bogatstva i posede. Ali Hulija je raskinula zaruke sa Fransiskom, kada je saznala da je on vara sa Evom, lokalnom bludnicom. Od tada mnogi žele osvojiti njeno srce, ali Hulija je oprezna kada su u pitanju muškarci i gleda na njih sa prezirom.

Don Hulio je zaljubljen u Kasandru, gramzljivu ženu kojoj je stalo samo do novca. Ona živi u Meksiko Sitiju, voli kockanje sa velikim ulozima i veći broj povremenih ljubavnika. To se promeni kada upozna Gabrijela, kojim ubrzo postane opsednuta. Tokom privatne partije pokera, koju ona dogovori, Gabrijel osvoji Ignasijovo imanje. Iako ga gubitnik moli za vreme da skupi novac i vrati imanje, Gabrijel odlazi u San Gaspar kako bi video šta da dobio na kocki. Tada upoznaje Huliju i među njima se rađa trenutna privlačnost. Gabrijel sada ima pravi razlog za ostanak. Hulija je, međutim, uznemirena osećanjima koje je Gabrijel pobudio u njoj. 
Probuđena je i Kasandrina ljubomora, koja nastoji da okrene don Hulija protiv veze njegove ćerke i doseljenika. Kasandra želi sve – brak sa Hulijom i Gabrijela za ljubavnika. Ignasio, ipak, ne uspeva pronaći novac za povratak svoje imovine i Gabrijel se doseljava na imanje u San Gasparu. Besni don Hulio koristi svoj uticaj na sugrađane kako bi mu život učinio nemogućim. Gabrijel se nastoji svim sredstvima boriti protiv toga, istovremeno želi da pridobije naklonost don Hulija i ljubav njegove ćerke za kojom čezne.

Uloge
-----

| Glumci | Likovi |
| --- | --- |
| Patrisija Manterola | Hulija |
| Huan Soler | Gabrijel |
| Erik del Kastiljo | Ćepe |
| Roberto Palazuelos | Francisko |
| Monika Sančez | Eva |
| Horhe Vargas | Hulio |
| Dasija Gonzalez | Nana Klara |
| Roberto Baljesteros | Marko |
| Sokoro Bonilja | Lazara |
| Toni Bravo | Kamilo |
| Arsenio Kampos | Ignasio |
| Maleni Morales | Ester |
| Alfonso Ituralde | Homer |
| Roberto D' Amiko | Otac Hesus |
| Hajime Lozano | Braulio |
| Husto Martinez | Makario |
| Hektor Saez | Kajetano |
| Fernando Robles | Marsijal |
| Alehandro Rabago | Lorenso |
| Fabijan Robles | Alvaro |
| Hose Marija Tore | Luis |
| Franciska Giljen | Matilde |
| Hulio Manino | Leandro |
| Lorena Enrikez | Soledad |
| Huan Anhel Esparsa | Samuel |
| Benjamin Rivero | Ramon |
| Alehandra Avalos | Kasandra |
| Susana Lozani | Marsela |
| Elsa Navarete | Lusero |
| Rafael Gojiri | Aurelio |
| Manuel Benitez | Pedro |
| Memo Dorantes | Hasinto |
| Margarita Ambriz | Irasema |
| Karmen Besera | Nađa |
| Rafael del Viljar | Domingo |
| Manuela Imaz | Grasija |
| Han | Felipe |
| Tere Lopez-Tarin | Ivana |
| Marko Munjoz | Dr. Sebastijan |
| Gustavo Roho | Advokat De la Rosa |
| Rikardo Vera | Melesio |

Vanjske veze
------------

* Sitio oficial de esmas.com